Diari Oficial de la Generalitat Valenciana


Sumari del DOGV 9038, del 10-03-2021 (2021/2466)

DECRET 37/2021, de 5 de març, del Consell, de modificació el Decret 167/2020, de 30 d'octubre, del Consell, de modificació del Decret 236/2019, de 18 d'octubre, del Consell, d'aprovació de les bases reguladores i del procediment de concessió d'ajudes urgents per a pal·liar els danys produïts en habitatges dels municipis afectats pel temporal de pluges, fenòmens costaners i vents, ocorregut en la Comunitat Valenciana entre l'11 i el 14 de setembre de 2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2466


Data del document
:   05-03-2021

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria de Justícia, Interior i Administració Pública
    * Vicepresidència Segona i Conselleria d'Habitatge i Arquitectura Bioclimàtica
    * habitatge
    * assistència social
    * ajuda pública

DECRET 37/2021, de 5 de març, del Consell, de modificació el Decret 167/2020, de 30 d'octubre, del Consell, de modificació del Decret 236/2019, de 18 d'octubre, del Consell, d'aprovació de les bases reguladores i del procediment de concessió d'ajudes urgents per a pal·liar els danys produïts en habitatges dels municipis afectats pel temporal de pluges, fenòmens costaners i vents, ocorregut en la Comunitat Valenciana entre l'11 i el 14 de setembre de 2019. [2021/2466]  
El Consell va aprovar el Decret 236/2019, de 18 d'octubre, del Consell, d'aprovació de les bases reguladores i del procediment de concessió d'ajudes urgents per a pal·liar els danys produïts en habitatges dels municipis afectats pel temporal de pluges, fenòmens costaners i vent, ocorregut en la Comunitat Valenciana entre l'11 i el 14 de setembre de 2019.  
La situació excepcional de postemergència de les poblacions afectades ha dificultat que la ciutadania afectada puga recaptar i presentar la documentació exigida per a la justificació de les ajudes circumstància que, unida a l'elevat volum de sol·licituds presentades, ha ocasionat que aquestes no s'hagen resolt íntegrament, la qual cosa fa inviable l'aportació de la documentació justificativa per a les persones beneficiàries, les sol·licituds de les quals encara estan pendents de resolució, en la data establida en l'article 12.1 de l'esmentat Decret 236/2019.  
Mitjançant el present decret es fixa un nou termini per a la presentació de la documentació necessària per a justificar el pagament de la subvenció, atés que persisteixen les mateixes circumstàncies sanitàries que van donar lloc a les ampliacions anteriors.  
Per això, i donada l'excepcionalitat de la situació, es preveu, així mateix, la retroactivitat d'allò que regula aquest decret a fi de no causar perjudicis a les persones que ja hagen sol·licitat les ajudes i els expedients de les quals estan pendents de resolució, d'acord amb el que disposa l'article 39.2 de la Llei 39/2015, d'1 d'octubre, del procediment administratiu comú de les administracions públiques.  
Per tot això, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta conjunta del president de la Generalitat, del vicepresident segon i conseller d'Habitatge i Arquitectura Bioclimàtica, i de la consellera de Justícia, Interior i Administració Pública, prèvia deliberació del Consell, en la reunió de 5 de març de 2021,  
  
  
DECRETE  
  
Article 1. Objecte  
Es deixa sense efecte el que s'estableix en l'article 2 del Decret 167/2020, de 30 d'octubre, del Consell, de modificació del Decret 236/2019, de 18 d'octubre, del Consell, d'aprovació de les bases reguladores i del procediment de concessió d'ajudes urgents per a pal·liar els danys produïts en habitatges dels municipis afectats pel temporal de pluges, fenòmens costaners i vents, ocorregut en la Comunitat Valenciana entre l'11 i el 14 de setembre de 2019, sense perjudici del que es disposa en l'article 4.  
  
Article 2. Termini de justificació de les ajudes concedides  
Per a l'abonament de la subvenció la part beneficiària haurà d'emplenar sol·licitud de pagament abans del 30 de juny de 2021, acompanyant compte justificatiu que contindrà, amb caràcter general, la següent documentació:  
a) Una memòria d'actuació justificativa amb indicació de les activitats realitzades i dels resultats obtinguts, incloent, en el seu cas, el pressupost desglossat d'obra.  
b) Una relacio classificada de les despeses i inversions de l'activitat, amb identificació del creditor i del document, el seu import, data d'emissió i, en el seu cas, data de pagament.  
c) Factures acreditatives de la despesa o inversio realitzada acompanyant el document bancari que acredite que l'abonament de la factura s'ha efectuat a travès d'una entitat financera i no mitjançant pagament en metàl·lic. En cas de pagament fraccionat, deurà aportar-se acreditació de la domiciliació bancària dels pagaments i acord de finançament subscrit per les parts.  
d) Els tres pressupostos que, en aplicació de l'article 31.3 de la Llei 38/2003, haja d'haver sol·licitat la beneficiària.  
e) En el cas que amb la sol·licitud d'ajudes no s'haguera aportat el projecte corresponent i aquest fora exigible segons la legislació vigent atesa la naturalesa de la intervencio, s'aportarà en aquest moment de la tramitació. Així mateix s'aportaran certificats d'inici i finalització de les obres.  
f) Llicències o autoritzacions municipals que siguen precises per a la realització de les obres.  
g) Testimoniatge fotogràfic de l'actuació realitzada.  
  
Article 3. Incidència pressupostària  
Aquest decret no comporta increment addicional de la despesa pública.  
  
Article 4. Sol·licituds presentades  
Aquest decret serà aplicable a les sol·licituds que s'hagen presentat amb anterioritat a la seua publicació, sempre que aquestes s'hagueren formulat dins del termini fixat en l'article 7.1 del Decret 236/2019, i en la seua modificació pel Decret 249/2019.  
  
Article 5. Efectes  
Aquest decret tindrà efectes l'endemà de publicar-se en el Diari Oficial Generalitat Valenciana.  
  
Article 6. Recursos  
Contra aquest decret, que posa fi a la via administrativa, es podrà interposar, potestativament, recurs de reposició davant de l'òrgan que ha dictat l'acte, en el termini d'un mes des de la seua publicació en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comu de les administracions publiques, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicacio, en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de l'esmentada Llei 29/1998, de 13 de juliol, reguladora de la jurisdiccio contenciósa administrativa, i sense perjudici que s'utilitze qualsevol altra via que es considere oportuna.  
  
València, 5 de març de 2021  
  
El president de la Generalitat,  
XIMO PUIG I FERRER  
  
El vicepresident segon i conseller d'Habitatge  
i Arquitectura Bioclimàtica,  
RUBÉN MARTÍNEZ DALMAU  
  
La consellera de Justícia, Interior i Administració Pública,  
GABRIELA BRAVO SANESTANISLAO